Shraiyee Equpment Finance CEO Devendra Kumar
మూడేళ్లలో నూరుశాతం వృద్ధి సాధిస్తాం
హైదరాబాద్‌, జూన్‌ 28: శ్రేయి ఎక్విప్‌మెంట్‌ఫైనాన్స్‌ దక్షిణాదిరాష్ట్రాల్లో విస్తరణపై దృష్టిసారించింది. నిర్మాణరంగం, మైనింగ్‌ యంత్రసామగ్రి కొనుగోలుకు ఫైనాన్స్‌ అందించే సంస్థ దక్షిణ మధ్యప్రాంతంవైపు ఎక్కు వ దృష్టిసారించి ప్రత్యేకించి ఆంధ్రప్రదేశ్‌, తెలంగాణ రాష్ట్రా లకు ఎక్కువ ప్రాధాన్యతనిస్తోంది. వచ్చేమూడేళ్లలో నూరు శాతం వృద్ధిని సాధిస్తామని సంస్థ ప్రకటించింది. కొత్త డిజిటల్‌ కార్యాచరణతో శ్రేయి ఎక్విప్‌మెంట్‌ ఫైనాన్స్‌ దక్షిణమధ్య ప్రాంతానికి విస్తరిస్తున్నట్లు సంస్థ ఎండి సిఇఒ దేవేంద్రకుమార్‌ వ్యాస్‌ వెల్లడించారు. నిర్మాణరంగం, మైనింగ్‌ యంత్రసామగ్రి మార్కెట్‌లో ఇప్పటికే 30- 35శాతం మార్కెట్‌ వాటాతో ఉన్నట్లు ఆయన వివరించారు. ఇప్పటికే రెండు రాష్ట్రాల్లోని వరంగల్‌, కరీంనగర్‌, సికింద్రాబాద్‌, ఖమ్మం, కడప, రాజమండ్రి, నెల్లూరు, వైజాగ్‌, విజయవాడ, తిరుపతి నగరాల్లో సేవలందుతున్నాయని ఆయన అన్నారు జెసిబి, టాటాహిటాచి, హుండై, ఎల్‌అండ్‌టి కోమట్సు సంస్థల భారీ యంత్రసామగ్రి కొనుగోలుకు శ్రేయి ఎక్విప్‌ మెంట్‌ ఫైనాన్స్‌ రుణపరపతిని అందిస్తోంది. ఈ రెండు తెలుగురాష్ట్రాల ప్రాంతంలోనే 2017-18లో 30శాతం వృదిధని సాధించగలమని దేవేంద్రకుమార్‌ వివరించారు. ప్రాజెక్టు డెవలపర్లు, కాంట్రాక్టులు తమకు ఎంతో కీలకమ ని, వారితో సంబంధాలు, భాగస్వామ్య విధానాలు మంచి వృద్ధిని సాధించేందుకు దోహదం చేసాయన్నారు. దక్షిణ మధ్య ప్రాంతంనుంచే దేశ ఆర్థికవ్యవస్థకు ఎక్కువ వాటా వెళుతోందని, ఆధునిక వ్యవసాయ విధానాలు, పట్టణప్రాంత మౌలికవనరులు పెరగడంతో నిర్మాణరంగం కూడా వృద్ధిదిశగా వెళుతోందనిసిఇఒ వెల్లడించారు.